

**Жергілікті ауқымдағы табиғи сипаттағы төтенше жағдайды жариялау туралы**

***Күшін жойған***

Ақмола облысы Бұланды ауданы әкімінің 2020 жылғы 10 наурыздағы № 5 шешімі. Ақмола облысының Әділет департаментінде 2020 жылғы 11 наурызда № 7716 болып тіркелді. Күші жойылды - Ақмола облысы Бұланды ауданы әкімінің 2020 жылғы 8 қыркүйектегі № 11 шешімімен

      Ескерту. Күші жойылды - Ақмола облысы Бұланды ауданы әкімінің 08.09.2020 № 11 (ресми жарияланған күнінен бастап қолданысқа енгізіледі) шешімімен.

      "Азаматтық қорғау туралы" 2014 жылғы 11 сәуірдегі Қазақстан Республикасының Заңына, "Табиғи және техногендік сипаттағы төтенше жағдайлардың сыныптамасын белгілеу туралы" Қазақстан Республикасы Үкіметінің 2014 жылғы 2 шілдедегі № 756 қаулысына сәйкес, төтенше жағдайлардың алдын алу және жою жөніндегі аудандық комиссияның кезектен тыс шұғыл отырысының 2020 жылғы 20 ақпандағы № 1 хаттамасының негізінде, Бұланды ауданының әкімі ШЕШІМ ҚАБЫЛДАДЫ:

      1. Бұланды ауданының аумағында жергілікті ауқымдағы табиғи сипаттағы төтенше жағдай жариялансын.

      2. Төтенше жағдайды жоюдың басшысы болып Бұланды ауданы әкімінің орынбасары О.Қ. Смағұлов тағайындалсын және осы шешімнен туындайтын тиісті іс-шараларды жүргізу тапсырылсын.

      3. Осы шешімнің орындалуын бақылау Бұланды ауданы әкімінің орынбасары О.Қ.Смағұловқа жүктелсін.

      4. Осы шешімнің әрекеті 2020 жылдың 20 ақпанынан бастап туындаған құқықтық қатынастарға таратылады.

      5. Осы шешім Ақмола облысының Әділет департаментінде мемлекеттік тіркелген күнінен бастап күшіне енеді және ресми жарияланған күнінен бастап қолданысқа енгізіледі.

|  |  |
| --- | --- |
| *Бұланды ауданының* *әкімі* | *Т.Ерсеитов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК